FELHÍVÁS REGISZTRÁCIÓRA

III. Magyar Onkometabolikus és Onko-Diabetológiai Továbbképzés és Konferencia
50 KREDITPONT!!!

LE NE MARADJON Magyarország egyik leginnovatívabb, az integratív medicinát preferáló onkológiai, dia szakmai rendezvényéről!!!

Alig néhány hét múlva Gyulán találkoznak a hazai és nemzetközi szakma meghatározó képviselői, hogy közösen tekintsék át az onkológia, a diabetológia és az anyagcsere-orvoslás legújabb tudományos eredményeit. A III. Magyar Onkometabolikus és Onko-Diabetológiai Továbbképzés és Konferencia 2026. október 8–11. között ismét olyan témákat állít a középpontba, amelyek várhatóan meghatározzák a következő évek klinikai gyakorlatát.
A program kiemelt hangsúlyt fektet a precíziós onkológiára, a mesterséges intelligencia egészségügyi alkalmazására, a daganatanyagcsere új ismereteire, a mikrobiom szerepére, az onkodietetikára, az immunterápiákra, valamint a metabolikus és sebészeti kezelési stratégiák legfrissebb eredményeire. A rendezvény különlegessége, hogy mindezt multidiszciplináris szemléletben mutatja be, összekapcsolva az onkológia, diabetológia, endokrinológia, gasztroenterológia, hematológia, immunológia, kardiológia, sebészet és klinikai táplálásterápia legfontosabb újdonságait.
A konferencia egyben kiemelt akkreditált továbbképzés is: az orvosok és gyógyszerészek 50 kreditpontot, a szakdolgozók 20 kreditpontot szerezhetnek vizsgakötelezettség nélkül.

A konferenciára történő regisztráció végső határideje: 2026. október 2.
A szervezők arra kérik az érdeklődőket, hogy részvételi szándékukat legkésőbb e határidőig véglegesítsék.
Időpont: 2026. október 8–11.
Helyszín: Hunguest Hotel, Gyula
Információ és jelentkezés: www.onkodiabetologia.hu
